[{"text_idx": "#000002", "text": "Aulepa tuulepark. Foto: Urmas Lauri"}, {"text_idx": "#000004", "text": "Riigile kuuluv taastuvenergia ettevo\u0303te Enefit Green esitas Loode-Eesti rannikumere tuulepargi ta\u0308iendatud keskkonnamo\u0303jude hindamise (KMH) avaliku va\u0308ljapaneku, mille ja\u0308rgi plaanitakse Hiiumaa la\u0308histele kuni 1100-megavatist meretuuleparki."}, {"text_idx": "#000005", "text": "Kavandatav tuulikute arv on 107 kuni 182, olenevalt tuuliku nimivo\u0303imsusest. Tuulikute omavaheline kaugus on umbes 1 kilomeeter ning tuulepargi asukohaks on arendaja valinud Hiiumaa rannikust va\u0308hemalt 12 kilomeetri kaugusel asuvad merealad, selgub keskkonnaministeeriumi avalikustatud KMH aruande avaliku va\u0308ljapaneku teatest."}, {"text_idx": "#000006", "text": "KMH aruande kohta saab ettepanekuid esitada keskkonnaministeeriumile kuni 16. septembrini. Avalik arutelu toimub 18. septembril kell 16 Ka\u0308rdla kultuurikeskuses."}, {"text_idx": "#000007", "text": "Varem oli Hiiumaa meretuulepargi arendaja rollis Nelja Energia, kuid alates mo\u0308o\u0308dunud aasta detsembrist on selleks Enefit Green, mis taastuvenergia ettevo\u0303tte mullu ostis."}, {"text_idx": "#000008", "text": "MTU\u0308 Hiiu Tuul, mis on varasemalt saanud riigikohtust planeeringu tu\u0308histamise osas vo\u0303idu, po\u0308o\u0308rdus KMH algatamise to\u0303ttu rahandusministeeriumi poole, kuna on endiselt selle vastu."}, {"text_idx": "#000009", "text": "MTU\u0308 juhib ministeeriumi planeeringute osakonna juhataja Katri-Liis Ennoki ta\u0308helepanu asjaolule, et Loode-Eesti tuulepargi rajamiseks on vaja vastavalt seadusele riikliku eriplaneeringu koostamist, kuna plaanitava meretuulepargi elektriline nimivo\u0303imsus on u\u0308le 150 megavati."}, {"text_idx": "#000010", "text": "\u201cPlaanitakse u\u0308hte Euroopa suurimat tuuleparki, ilma et keegi oleks ku\u0308sinud, kas seda saab Hiiumaa vetesse ehitada,\u201d seisab Hiiu Tuule juhatuse liikme Inge Taltsi po\u0308o\u0308rdumises."}, {"text_idx": "#000011", "text": "Kuna arendaja teeb ja\u0308tkuvalt kulutusi Loode-Eesti tuulepargi KMH aruande parendamisel, soovib MTU\u0308 Hiiu Tuul ka teada, kas Eesti Energial vo\u0303ib tekkida o\u0303igustatud ootus tuulepargi rajamiseks vo\u0303i tehtud kulutuste kompenseerimiseks."}, {"text_idx": "#000012", "text": "Riigikohus tu\u0308histas mo\u0308o\u0308dunud aasta augustis Hiiu tuuleparke puudutava planeeringu, kuna tuulikute ja merekaablite mo\u0303ju keskkonnale on va\u0308lja selgitamata ning asjakohased uuringud tegemata."}, {"text_idx": "#000013", "text": "Riigikohtu halduskolleegium lahendas MTU\u0308 Hiiu Tuul kassatsioonkaebust, milles vaidlustati Hiiu maavanema 20. juuni 2016. aasta ka\u0308skkirjaga kehtestatud mereplaneering."}, {"text_idx": "#000014", "text": "Planeeringuga olid kindlaks ma\u0308a\u0308ratud tuuleenergia tootmise alad, aga reguleeritud ka na\u0308iteks transporti, kalandust ja turismi arendamist. MTU\u0308 Hiiu Tuul ja teiste isikute kaebuses vaieldi vastu tuuleparkide kavandamisele Hiiumaa rannikumerre."}, {"text_idx": "#000016", "text": "Riigikohtu hinnangul ei tohi ja\u0308tta keskkonnamo\u0303ju vajaliku ta\u0308psusega hindamata argumendiga, et kindlalt ei ole teada arendajate edasised kavatsused ja tegevuse u\u0308ksikasjad planeeringu elluviimisel nagu na\u0308iteks tuulikute arv, vo\u0303imsus vo\u0303i ko\u0303rgus."}, {"text_idx": "#000017", "text": "Planeeringu mo\u0303ju hindamisel on la\u0308htealusena ma\u0308a\u0308rav see, millist tegevust, millises asukohas ja millises mahus riik planeeringus kavandab ja po\u0303himo\u0303tteliselt vo\u0303imalikuks peab, mitte see, millises ulatuses ja kuidas ta\u0308pselt arendajad kavandatu tulevikus tegelikult ellu viivad. Kindlasti ei saa planeeringulahenduse abstraktsus o\u0303igustada olemasoleva keskkonnaseisundi uurimata ja\u0308tmist."}, {"text_idx": "#000019", "text": "Kokkuvo\u0303ttes leidis riigikohus, et mereplaneeringu keskkonnamo\u0303ju strateegilise hindamise raames olid nii tuulikute kui ka neid mandriga u\u0308hendavate merekaablite mo\u0303jud ja seosed muude tegevustega ja\u0308a\u0308nud va\u0308lja selgitamata ning asjakohased uuringud tegemata. Sealhulgas ei tehtud no\u0303uetekohast hindamist, et va\u0308lja selgitada kavandatava tegevuse mo\u0303jud Natura aladele ja kaitstavatele liikidele. Seeto\u0303ttu ei ole planeeringu kehtestamise otsus o\u0303iguspa\u0308rane."}, {"text_idx": "#000020", "text": "Eeltoodust tulenevalt tu\u0308histas riigikohus Hiiu maavanema 20. juuni 2016. aasta mereplaneeringu kehtestamise korralduse tuuleenergia tootmise alade osas. Muus osas ja\u0308a\u0308b mereplaneering kehtima."}, {"text_idx": "#000021", "text": "Neugrundi tuulepark ei saanud riigilt hoonestusluba"}, {"text_idx": "#000022", "text": "Neugrundi meretuulepargi arendaja ootab riigi otsust juba ku\u0308mme aastat"}, {"text_idx": "#000023", "text": "Ministeerium viivitas Hiiumaa meretuulepargi kohta ka\u0308iva riigikohtu otsuse ta\u0308itmisega aasta aega"}, {"text_idx": "#000024", "text": "Riigikogus tu\u0308histas Hiiumaa meretuuleparkide planeeringu"}, {"text_idx": "#000025", "text": "Ministeerium keeldus Vinkovi meremadala kaitse alla vo\u0303tmisest"}, {"text_idx": "#000026", "text": "La\u0308a\u0308nemaa la\u0308histele luuakse Apollo meremadaliku kaitseala"}, {"text_idx": "#000028", "text": "La\u0308a\u0308ne-Nigula volikogu andis tuulepargile rohelise tule"}, {"text_idx": "#000029", "text": "Pa\u0308a\u0308ste: Ehmjas kukkus puu teele"}, {"text_idx": "#000034", "text": "Aimar Ventsel: uudiseid Venemaa perifeeriast"}, {"text_idx": "#000035", "text": "Ra\u0308ndel sookured ja\u0308tsid La\u0308a\u0308nemaa vahele"}, {"text_idx": "#000039", "text": "Kuulutused, teated ja muu info saada La\u0308a\u0308ne Elu u\u0308ldaadressil info@le.ee."}]